**Դիդիե Բորիս Կադիո** (ֆր.՝ Didier Boris Kadio, ապրիլի 5, 1990(1990-04-05), Man, Montagnes District, Կոտ դ'Իվուար),կոտդիվուարցի ֆուտբոլիստ, ղազախական «Ժետիսու» ակումբի կենտրոնական պաշտպան։

Կենսագրություն
--------------

Դիդիեն ծնվել է Կոտ դ'Իվուարում (պետություն Արևմտյան Աֆրիկայում)։ Հինգ տարի մարզվել է ֆրանսալեզու երեք միլիոնանոց Աբիջան քաղաքի «ԱՍԵԿ Միմոսաս» ֆուտբոլային դպրոցում։ «ԱՍԵԿ Միմոզաս» թիմը, որն ուժեղագույնն է երկրում, դարձել է նրա առաջին պրոֆեսիոնալ ակումբը։

2012 թվականի մարտին ֆուտբոլային գործակալ Դավիթ Աբրահամյանի օգնությամբ երեք տարվա պայմանագիր է կնքել Գյումրիի ամենատիտղոսակիր հայկական «Շիրակ» ակումբի հետ։ Եվ անմիջապես ապրիլի 29-ին թիմի հետ հաղթել է Հայաստանի ֆուտբոլի գավաթի 2011-12 եզրափակչում Դիլիջանի «Իմպուլսի» դեմ 1։ 0 հաշվով։ Երկու մրցաշրջան անցկացրել է Հայաստանի ֆուտբոլի Պրեմիեր լիգայում՝ դառնալով «Շիրակի» կազմում անցկացրած ամենաշատ խաղերն ունեցող լեգեոները։ 2012/13 մրցաշրջանում մասնակցել է առաջնության 40 հանդիպման (գավաթային խաղերով՝ 52), խփել է 2 գոլ և ակումբի հետ դարձել Հայաստանի 2013 թվականի չեմպիոն։ Նաև սեպտեմբերի 24-ին «Շիրակի» հետ հաղթել է Հայաստանի ֆուտբոլի 2013 թվականի Սուպերգավաթը Երևանի «Փյունիկի» հետ 2։ 0 հաշվով։ Հաջորդ՝ 2013-14 մրցաշրջանում մասնակցել է 17 հանդիպման (գումարած 5-ը՝ գավաթների համար), խփել է երկու գոլ և ակումբի հետ նվաճել արծաթե մեդալներ։

2014 թվականի ապրիլին վարձակալությամբ է հանձնվել Տալդի Կուրգանի «Ժետիսու» ղազախական ակումբին։ Ղազախստանի 2014 թվականի առաջնությունում ակումբը զբաղեցրել է համեստ՝ 7-րդ տեղը, կոտդիվուարցին անցկացրել է 24 խաղ և դեկտեմբերին վերադարձել Հայաստան։ Իսկ 2015 թվականի հունվարին նրա պայմանագիրը «Շիրակի» հետ փոխադարձ համաձայնությամբ խզվել է։

2015 թվականի ապրիլի 1-ից Դիդիեն՝ որպես ազատ գործակալ, մեկ տարվա պայմանագիր է կնքել Պրիմորսկի Յակոբստադի «Յարո» ֆիննական ակումբի հետ, մասնակցել է 31 հանդիպման և դարձել 5 գոլի հեղինակ, բայց թիմը զբաղեցրել է վերջին 12-րդ տեղը և հոկտեմբերին Վեյկկաուսլիգայից թռել առաջին դիվիզիոն։

2016 թվականի հունվարին Դիդիեն վերադարձել է «Ժետիսու»՝ կնքելով երկու տարվա պայմանագիր։

Միջազգային կարիերա
------------------

Դիդիե Բորիս Կադիոն հանդես է եկել մինչև 17, մինչև 20 տարեկանների հավաքականներում և երկրի օլիմպիական հավաքականում։

Ձեռքբերումներ
-------------

* Հայաստանի Չեմպիոն․ 2012-13
* Հայաստանի առաջնության արծաթե մեդալակիր․ 2013-14
* Հայաստանի գավաթակիր․ 2011-12
* Հայաստանի Գավաթի եզրափակչի մասնակից․ 2012-13
* Հայաստանի Սուպերգավաթակիր․ 2013

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Дидье Борис Кадио: «Ничего не должно влиять на качество выполняемой мной работы»». Արխիվացված օրիգինալից 2016 թ․ հունվարի 29-ին. Վերցված է 2016 թ․ հունվարի 22-ին.
4. ↑  «Ширак расторг контракт с Дидье Борисом». Արխիվացված է օրիգինալից 2018 թ․ հոկտեմբերի 26-ին. Վերցված է 2016 թ․ հունվարի 22-ին.
5. ↑  «Кадио стал игроком финского «Яро»». Արխիվացված օրիգինալից 2016 թ․ հունվարի 27-ին. Վերցված է 2016 թ․ հունվարի 22-ին.
6. ↑  ««Жетысу» подписал Дидье Бориса Кадио». Արխիվացված օրիգինալից 2016 թ․ հունվարի 28-ին. Վերցված է 2016 թ․ հունվարի 22-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Elite Football · FootballDatabase.eu · FootballFacts.ru · Soccerway · playmarkerstats.com (խաղացող) · Transfermarkt (խաղացող) · Vesti.kz · worldfootball.net (խաղացող) |

 |